CELEX: 22013D1224(01)
Language: hu
Date: 2013-12-16 00:00:00
Title: Az EU-Marokkó Társulási Tanács 1/2013 Ajánlása ( 2013. december 16. ) a kiemelt státuszt végrehajtó EU–Marokkó ENP cselekvési terv (2013–2017) végrehajtásáról

24.12.2013   
            
            
               HU
            
            
               Az Európai Unió Hivatalos Lapja
            
            
               L 352/78
            
         AZ EU-MAROKKÓ TÁRSULÁSI TANÁCS 1/2013 AJÁNLÁSA
   (2013. december 16.)
   a kiemelt státuszt végrehajtó EU–Marokkó ENP cselekvési terv (2013–2017) végrehajtásáról
   AZ EU–MAROKKÓ TÁRSULÁSI TANÁCS,
   tekintettel az egyrészről az Európai Közösségek és azok tagállamai, másrészről a Marokkói Királyság közötti társulás létrehozásáról szóló euromediterrán megállapodásra és különösen annak 80. cikkére,
   mivel:
   
               (1)
            
            
               Az euromediterrán megállapodás 80. cikke feljogosítja a Társulási Tanácsot arra, hogy megfelelő ajánlásokat tegyen a megállapodás célkitűzéseinek elérése érdekében.
            
         
               (2)
            
            
               Az euromediterrán megállapodás 90. cikke értelmében a felek meghozzák azokat az általános vagy konkrét intézkedéseket, amelyek a megállapodás szerinti kötelezettségeik teljesítéséhez szükségesek, és gondoskodnak arról, hogy a megállapodásban meghatározott célkitűzések teljesüljenek.
            
         
               (3)
            
            
               Az euromediterrán megállapodásban részes felek jóváhagyták a kiemelt státuszt végrehajtó EU–Marokkó európai szomszédságpolitikai (ENP) cselekvési terv (2013–2017) szövegét.
            
         
               (4)
            
            
               Az EU–Marokkó ENP cselekvési terv elősegíti az euromediterrán megállapodás végrehajtását azoknak a felek közötti közös megegyezés tárgyát képező konkrét intézkedéseknek a kidolgozása és elfogadása révén, amelyek gyakorlati útmutatásként szolgálnak a megállapodás végrehajtásához.
            
         
               (5)
            
            
               Az EU-Marokkó ENP cselekvési terv kettős célt szolgál: egyrészt megállapítja az euromediterrán megállapodásban a felek tekintetében meghatározott kötelezettségek teljesítéséhez szükséges konkrét intézkedéseket, másrészt az euromediterrán megállapodás átfogó célkitűzéseivel összhangban tágabb keretet nyújt az EU és Marokkó közötti kapcsolatok további megszilárdításához a jelentős mértékű gazdasági integráció megvalósítása és a politikai együttműködés elmélyítése érdekében,
            
         ELFOGADTA A KÖVETKEZŐ AJÁNLÁST:
   Egyetlen cikk
   A Társulási Tanács azt ajánlja a feleknek, hogy hajtsák végre a kiemelt státuszt végrehajtó EU–Marokkó ENP cselekvési tervet (2013–2017) (1), amennyiben a végrehajtás az egyrészről az Európai Közösségek és azok tagállamai, másrészről a Marokkói Királyság közötti társulás létrehozásáról szóló euromediterrán megállapodás célkitűzéseinek az elérésére irányul.
   
      Kelt Brüsszelben, 2013. december 16-án.
      
         
            a Társulási Tanács részéről
         
         
            az elnök
         
         S. MEZOUAR
      
   
   
      (1)  Lásd az ST 17584/13 sz. dokumentumot a http:// register.consilium.europa.eu oldalon.